
Sülysáp Város Önkormányzata

Polgármesterétől
2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: S/2199-9/2019
Előterjesztés elkészítésének időpontja: 2019. március 14.
Előterjesztést készítette: dr. Tóth Krisztina jegyző
Előterjesztést jóváhagyta: -
Előterjesztést véleményezi: PVB, HSZB
Döntés módja: nyílt szavazás, minősített szótöbbség
Mellékletek: önköltségszámítás (excel)
E L Ő T E R J E S Z T É S

Sülysáp Város Önkormányzata Képviselő-testületének
2019. március 21-én tartandó munkaterv szerinti ülésére

5. napirendhez
Tárgy: Szolgáltatási önköltség és intézményi térítési díjak 2019. évi megállapítása
Tisztelt Képviselő-testület!

Az önkormányzat kötelező feladatát képező szociális ellátást (idősek nappali ellátása, házi segítségnyújtás, szociális étkeztetés, család- és gyermekjóléti szolgáltatás) a Dr. Gáspár István Humánszolgáltató Központon keresztül, a bölcsődei ellátást a Gólyahír Bölcsődében biztosítjuk.

Ezen ellátások tekintetében a szociális igazgatásról és szociális ellátásokról szóló 1993. évi III. törvény (Szt.) és a gyermekek védelméről és a gyámügyi igazgatásról szóló 1997. évi XXXI. törvény (Gyvt.) alapján évente április 1-jéig a tárgyévre tervezett adatok alapján meg kell állapítani a szolgáltatási önköltséget. A szolgáltatási önköltség év közben egy alkalommal korrigálható, ha azt a tárgyidőszaki folyamatok indokolják. 
Az önköltségszámítás alapján a fenntartónak egyúttal meg kell állapítania a természetben nyújtott gyermekjóléti és szociális ellátások intézményi térítési díjait is. A gyermekjóléti ellátások intézményi térítési díja legfeljebb a szolgáltatási önköltség és az állami támogatás
 különbözetéig terjedhet, azonban a szociális ellátásoké elérheti a szolgáltatási önköltség teljes összegét.

I. Gyermekjóléti ellátások
A Gyvt. 146-151. §-a, valamint a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról szóló 328/2011. (XII. 29.) Korm. rendelet alapján a gyermekjóléti ellátások intézményi térítési díjának megállapítására a következő szabályok vonatkoznak:

· Az ellátások intézményi térítési díja, ami - a gyermekétkeztetés kivételével - a szolgáltatási önköltség és a központi költségvetésről szóló törvényben biztosított támogatás különbözete. 
· Az intézményi térítési díjat több szolgáltatás és ellátás nyújtása esetében is szolgáltatásonként (ellátásonként) kell meghatározni, a közös költségelemek szolgáltatásonkénti (ellátásonkénti) közvetlen költségeinek arányában történő megosztásával.
· A intézményi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.

· A fenntartó az intézményi térítési díjat a kiszámított és külön jogszabály szerint dokumentált térítési díjnál alacsonyabb összegben is meghatározhatja, de a szolgáltatási önköltség és normatív állami hozzájárulás különbözeteként számított intézményi térítési díjat akkor is dokumentálni kell, ha az ellátáshoz nyújtott saját hozzájárulás révén a fenntartó alacsonyabb intézményi térítési díjat határoz meg.
· Az intézmény intézményi térítési díjának összegéről a jegyző az intézmény ellátási területén élő lakosságot a helyben szokásos módon tájékoztatja.
I.1. Bölcsődei gondozás
A bölcsőde esetében az intézményi térítési díjat külön meg kell határozni a gyermek gondozására, nevelésére, nappali felügyeletére és a vele történő foglalkozásra (a továbbiakban együtt: gondozására), valamint a gyermekétkeztetésre vonatkozóan. 
A gyermek gondozására számított intézményi térítési díj az élelmezés nyersanyagköltségével csökkentett szolgáltatási önköltség és a normatív állami hozzájárulás összegének különbözete. Az élelmezés nyersanyagköltségének meghatározásakor az általános forgalmi adóval növelt összeget kell figyelembe venni.

Ha a bölcsődében a gondozásért külön nem kívánnak személyi térítési díjat megállapítani, az intézményi térítési díj összegét nullában kell meghatározni és írásban dokumentálni.

Az intézményi térítési díjat ellátási napra vetítve kell megállapítani.

	Ellátási napra

eső bruttó

összegek
	2018. évi intézményi térítési díj
	2019. évi önköltség
	Állami támogatással korrigált költség
	Maximális intézményi térítési díj
	2019. évi javasolt intézményi térítési díj

	Gondozás
	(TAM) 300 Ft
	4087 Ft
	1389 Ft
	1389 Ft
	(TAM) 1000 Ft


I.2. Gyermekjóléti szolgáltatás
Térítésmentesen kell biztosítani a gyermekjóléti szolgáltatást, amely esetben intézményi térítési díjat sem kell megállapítani.

I.3. Gyermekétkeztetés
Ha a gyermekétkeztetést a települési önkormányzat biztosítja, úgy az intézményi térítési díjat a települési önkormányzat állapítja meg. A gyermekétkeztetés intézményi térítési díjának alapja az élelmezés nyersanyagköltségének egy ellátottra jutó napi összege.

	 Ellátási napra

eső bruttó

összegek
	2018. évi intézményi térítési díj
	2019. évi önköltség
	Állami támogatással korrigált költség
	Maximális intézményi térítési díj
	2019. évi javasolt intézményi térítési díj

	Gyermekétkeztetés
	485 Ft 
	1050 Ft
	485 Ft
	485 Ft
	485 Ft


II. Szociális ellátások

Az Szt. 92/B-92/E. és 115-115/A. §-a valamint a személyes gondoskodást nyújtó szociális ellátások térítési díjáról szóló 29/1993. (II. 17.) Korm. rendelet alapján a szociális ellátások intézményi térítési díjának megállapítására a következő szabályok vonatkoznak:

· A személyes gondoskodást nyújtó szociális intézmény fenntartója konkrét összegben meghatározza az intézményi térítési díjat. Az intézményi térítési díj a személyes gondoskodás körébe tartozó szociális ellátások ellenértékeként megállapított összeg. 
· Az intézményi térítési díj összege nem haladhatja meg a szolgáltatási önköltséget. 

· Az intézményi térítési díjat integrált intézmény esetében is szolgáltatásonként kell meghatározni, ilyen esetben az önköltség számítása során a közös költségelemeket a szolgáltatásonkénti közvetlen költségek arányában kell megosztani.
· A intézményi térítési díjat és a személyi térítési díjat az 1 és 2 forintos címletű érmék bevonása következtében szükséges kerekítés szabályairól szóló 2008. évi III. törvény 2. §-ának megfelelő módon kerekítve kell meghatározni.

II.1. Családsegítés
Térítésmentesen kell biztosítani a családsegítést, melyre vonatkozóan intézményi térítési díjat sem kell megállapítani.

II.2. Szociális étkeztetés
Az étkeztetés intézményi térítési díja aszerint differenciált, hogy az ételt a helyszínen fogyasztják el vagy az igénybevétel helyére szállítják. A kiosztó helyen, illetve a lakáson történő étkeztetés térítési díja a kiszállítás költségét is tartalmazza. 
Az intézményi térítési díjat ellátási napra vetítve kell meghatározni.
	 Ellátási napra

eső bruttó

összegek
	2018. évi intézményi térítési díj
	2019. évi önköltség 
	Állami támogatással korrigált költség
	Maximális intézményi térítési díj
	2019. évi javasolt intézményi térítési díj

	Szociális étkeztetés
	660 Ft
	1050 Ft
	522 Ft
	1050 Ft
	900 Ft

	Kiszállítás díja
	130 Ft
	130 Ft
	130 Ft
	130 Ft
	130 Ft


II.3. Idősek nappali ellátása
Nappali ellátás esetében az intézményi térítési díjat külön meg kell határozni a csak napközbeni tartózkodást igénybe vevőkre, illetve a napközbeni tartózkodást és ott étkezést igénybe vevőkre.

Az intézményi térítési díjat ellátási napra vetítve kell meghatározni.
	 Ellátási napra

eső bruttó

összegek
	2018. évi intézményi térítési díj
	2019. évi önköltség 
	Állami támogatással korrigált költség
	Maximális intézményi térítési díj
	2019. évi javasolt intézményi térítési díj

	Nappali ellátás
	(TAM) 300 Ft
	1470 Ft
	1193 Ft
	1470 Ft
	(TAM) 500 Ft


II.4. Házi segítségnyújtás
Az intézményi térítési díjat szociális segítésre vagy személyi gondozásra vonatkozó gondozási órára vetítve kell meghatározni.
	Ellátási napra

eső bruttó

összegek
	2018. évi intézményi térítési díj
	2019. évi önköltség 
	Állami támogatással korrigált költség
	Maximális intézményi térítési díj
	2019. évi javasolt intézményi térítési díj

	Házi segítségnyújtás
	(TAM) 370 Ft
	2363 Ft
	1478 Ft
	2363 Ft
	(TAM) 1000 Ft


Kérem az előterjesztés szíves megvitatását, és a szolgáltatási önköltség, valamint az intézményi térítési díjak megállapítását.

…/2019. (III. 21.) ÖKT határozati javaslat

Sülysáp Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény és a gyermekek védelméről és a gyámügyi igazgatásról szóló 1997. évi XXXI. törvény alapján 

1/ a gyermekjóléti és szociális ellátások bruttó szolgáltatási önköltségét 2019. évre a következők szerint állapítja meg:

a) gyermekétkeztetés (napi 3x): 
1050 Ft/nap,

b) bölcsődei gondozás: 
4087 Ft/fő/nap,

c) szociális étkeztetés (napi 3x):
1050 Ft/fő/nap,

d) ételkiszállítás: 
130 Ft/fő/nap,

e) idősek nappali ellátása: 
1470 Ft/fő/nap,

f) házi segítségnyújtás:
2363 Ft/óra.

2/ az érvényes intézményi térítési díjakat nem kívánja módosítani / a következők szerint módosítja:
Határidő: azonnal 
Felelős: polgármester

Sülysáp, 2019. március 14.

Horinka László s.k.

polgármester
� Ez alól egyetlen kivétel a gyermekétkeztetés, ahol függetlenül az önköltség összegétől csak a nyersanyagnorma (1 napi ételadag ára) fizettethető meg az igénybevevőkkel.

